

LATVIJAS REPUBLIKA

 **SABIEDRĪBA AR IEROBEŽOTU ATBILDĪBU**

**“LIEPĀJAS TRAMVAJS”**

|  |
| --- |
| Reģ.Nr.42103005911, Rīgas ielā 54A, Liepājā, LV -3401, tālr.: 63424536, fakss: 63424546, e-pasts: ltramvajs@ltramvajs.lv |

26.04.2017.

**Atklāta konkursa „Tramvaja līnijas un piegulošās teritorijas kompleksa pārbūve, Liepājā" Nr. LT 2017/2**

**skaidrojumi Nr.5**

|  |  |  |
| --- | --- | --- |
| 1. | **Jautājums 1**Nolikuma 3.14.7. punktā noteikts, ka Pretendentam ir jānodrošina atbildīgā būvdarbu vadītāja asistents, kuram ir spēkā esošs būvprakses sertifikāts.Ja Pretendents savā piedāvājumā norādīs atbildīgā būvdarbu vadītāja asistentu ar iegūto būvprakses sertifikātu jebkurā no būvniecības sfērām un specialitātēm (piemēram, ceļu būvdarbu vadīšanā), lūdzam Pasūtītāju apstiprināt, ka šāds speciālists atbilst Nolikuma 3.14.7. punkta prasībām. | **Skaidrojums 1**Komisija skaidro, ka atbilstoši nolikuma 3.14.7. punktam *Atbildīgā būvdarbu vadītāja asistentam ir spēkā esošs būvprakses sertifikāts* par atbilstošu tiks uzskatīts būvprakses sertifikāts jebkurā no būvniecības sfērām. Komisija vērš uzmanību, ka Pretendentam saskaņā ar Līgumprojekta punktiem jānodrošina [16.6. Izpildītāja piesaistītajiem sertificētajiem speciālistiem ir jābūt pieejamiem Līguma izpildē, tajā skaitā, **jānodrošina Atbildīgā būvdarbu vadītāja atrašanās Būvlaukumā, kad vien norit būvdarbi** (arī ārpus normālā darba laika un brīvdienās), nodrošinot nepārtrauktu būvniecības procesa vadību.16.7. Pieļaujama pamatota **Atbildīgā būvdarbu vadītāja** **īslaicīga** prombūtne, nodrošinot Asistenta klātbūtni Būvlaukumā, **iepriekš to saskaņojot ar Pasūtītāju**. |
| 2. | **Jautājums 2**Nolikuma punktā 3.12. Pretendenta pieredzes apliecināšanai (kā arī 3.14.3. punktā par tiltu būvdarbu vadītāju), ir jānorāda pieredze vismaz viena tilta (viadukta vai ceļu pārvada) infrastruktūras būvobjektā, kur tilta izbūves vai pārbūves būvdarbu vērtība ir vismaz 1 000 000 EUR bez PVN,Ņemot vērā, ka atjaunošanas (renovācijas) darbi ir līdzīgi pārbūves darbiem, lūdzam Pasūtītāju apstiprināt Pretendenta pieredzi par atbilstošu nolikuma prasībām, iesniedzot objektu, kurā veikti tilta atjaunošanas (renovācijas) darbi un tiek izpildītas visas Nolikumā izvirzītās prasības un veikti visi specifiskie darbi. | **Skaidrojums 2**Atjaunošana (renovācija) un pārbūve (rekonstrukcija) būvniecības normatīvajos aktos ir nodalīti kā divi atšķirīgi būvdarbu veidi.Saskaņā ar Būvniecības likumu – būves atjaunošana ir būvdarbi, kuru rezultātā ir nomainīti nolietojušies būves nesošie elementi vai konstrukcijas vai veikti funkcionāli vai tehniski uzlabojumi, nemainot būves apjomu vai nesošo elementu nestspēju, bet būves pārbūve — būvdarbi, kuru rezultātā ir mainīts būves vai tās daļas apjoms vai pastiprināti nesošie elementi vai konstrukcijas, mainot vai nemainot lietošanas veidu. Izsludinātajā konkursā būvprojekta risinājumi paredz nopietnu iejaukšanos esošajā tilta konstrukcijā, mainot plāna, vertikālos, nestspējas parametrus. Tilta pārbūves projekts paredz esošās tēraudbetona laiduma konstrukcijas pastiprināšanu uz esošajiem balstiem.Atjaunošanas darbu pieredze tiltam, kas atbilst noteiktajiem raksturlielumiem, un kur būvdarbu ietvaros būtu veikti arī prasītie betonēšanas un hidroizolācijas būvdarbi, neapliecina pieredzi tādu būvdarbu veikšanā, kas raksturīgi jaunbūvei un pārbūvei (ir saistīti ar būves apjoma izmaiņām) un ir konkursa līguma priekšmets. |
| 3. | **Jautājums 3**Lūdzam precizēt Lokālās tāmes Nr.2 apjomus zemāk norādītajām pozīcijām:

|  |  |  |  |  |
| --- | --- | --- | --- | --- |
| 3.19 | Vietas sagatavošana (pamatnes noblīvēšana, betona pamata C30/37 izbūve, sīkšķembu izlīdzinošā slāņa izveide un betona apbetonējums C30/37. Skatīt rasējumu SC-8 "Tipveida šķērsprofili" Detaļu 6 "Ūdens uztvērējs sliežu ceļā" un tā griezumu) | SC-8 | m | 748.80 |
| 3.20 | Ūdens uzstvērējs ACO Drain S20, vai ekvivalents, ar tekņu savienojošo elementu ūdens savākšanai no sliedēm (vai analogs) ar čuguna resti 40t |  | m | 11.00 |

Pēc mūsu aprēķiniem atbilstoši rasējumiem SC-8 un SC-2 pozīcijai Nr.3.19 apjoms nav lielāks kā pozīcijai Nr.3.20, tas ir 11m. | **Skaidrojums 3**Apjoms 748.80 m ir pārrakstīšanās kļūda. Saskaņā ar rasējumos SC-8 un SC-2 norādīto risinājumu, lokālās tāmes Nr. 2 pozīcijas 3.19 apjoms ir 11.0 m. Gadījumā, ja pretendents minētās pozīcijas vienības izcenojumu rēķinās ar apjomu 748.80 m, komisija veiks matemātisku pārrēķinu.

|  |  |  |  |  |
| --- | --- | --- | --- | --- |
| 3.19 | Vietas sagatavošana (pamatnes noblīvēšana, betona pamata C30/37 izbūve, sīkšķembu izlīdzinošā slāņa izveide un betona apbetonējums C30/37. Skatīt rasējumu SC-8 "Tipveida šķērsprofili" Detaļu 6 "Ūdens uztvērējs sliežu ceļā" un tā griezumu) | SC-8 | m | 11.00 |

  |